જીવનને આનંદથી જીવો : તમારી આસપાસના સૌંદર્યને નિહાળવાનો સમય કાઢો. કામ કરવા સિવાય પણ જીવનમાં ઘણું બધું હોય છે. તમારા પ્રિય પાત્ર સાથે ગુલાબની સુગંધ અનુભવો, સૂર્યાસ્તને કે સૂર્યોદયને જુઓ, દરિયાકિનારે ચાલો, મોજ ખાતર વન-જંગલમાં ઘૂમો. ભૂતકાળમાં નવું કાંઇ નથી અને ભવિષ્યમાં શું હશે તેની કલ્પનાઓમાં રાચવું તેનાં કરતાં વર્તમાનને વહાલો કરો. વર્તમાન ક્ષણોની સાથે રહી તેને પ્રેમથી જીવતા શીખો.